Free Skate

Free Skate on vuonna 2022 ensi-iltansa saanut draamaelokuva, jonka on ohjannut Roope Olenius. Elokuvassa nuori taitoluistelija pakenee Venäjältä Suomeen huonoja oloja, mutta joutuu kohtaamaan menneisyytensä.

Elokuva tehtiin ilman julkista rahoitusta tai Elokuvasäätiön tukea. Elokuva luokiteltiin alun perin kielletyksi alle 12-vuotiailta. Yleisöpalautteen vuoksi Kansallisen audiovisuaalisen instituutin (KAVI) mediakasvatus- ja kuvaohjelmayksikkö luokitteli elokuvan uudelleen ja uudeksi ikärajaksi tuli kielletty alle 16-vuotiailta.

Free Skate sai ensi-iltansa 21. lokakuuta 2022. Se sai lähinnä huonoja tai keskinkertaisia arvosteluja kriitikoilta.

Lähteet

Aiheesta muualla 
 
 

Vuoden 2022 suomalaiset elokuvat
Suomalaiset draamaelokuvat
Suomalaiset independent-elokuvat
Suomalaiset urheiluelokuvat